ปกติเป็นคนที่ประจำเดือนไม่ค่อยมาอยู่แล้ว เวลามาจะเว้นระยะห่าง 3-4 เดือนค่ะ มาทีก็มา 7 วันหนัก ๆ เลยโดยปกติก่อนมีประจำประมาณอาทิตย์นึงหรือสองอาทิตย์ จะเจ็บนม คัดตึงเป็นปกติ แต่ว่ารอบนี้เจ็บนมมากค่ะ ปวดทั้งเต้า โดยเฉพาะบริเวณใต้ราวนม ทั้งนี้ก็หลีกเลี่ยงการใส่เสื้อชั้นในแบบมีโครง เพราะว่ารู้สึกเจ็บปวดมาก รอบนี้เจ็บนานเกินไปค่ะ นั่งนับได้ราว ๆ 3 อาทิตย์ขึ้นแล้ว ตอนนี้ประจำเดือนก็ยังไม่มา เวลานั่งรถขึ้นลูกระนาด หรือถนนขรุขระ ก็ปวดระบมไปด้วย ทำให้ไม่อยากออกไปไหนจับคลึงดูเต้าทั้งสองข้างไม่พบก้อนเนื้อใด ๆ ค่ะ ส่วนตัวเป็นคนไม่ชอบออกกำลังกายหนักๆ ค่ะ เล่นแต่โยคะรบกวนคุณช่วยวิเคราะห์ให้ทีนะคะ หวังว่าข้อมูลจะมีประโยชน์ต่อการวิเคราะห์ค่ะ(ขออนุญาตบอกข้อมูลพื้นฐานนะคะ ตัวเองมีโรคประจำตัว โรคหอบหืด ภูมิแพ้ ไซนัส แพ้กาแฟค่ะ )
สวัสดีค่ะ อาการเจ็บเต้านม สามารถเกิดได้จากหลายสาเหตุค่ะ เช่น การเปลี่ยนแปลงฮอร์โมนเพศตามรอบเดือน, เนื้อเต้านมหรือท่อน้ำนมอักเสบ, ผลข้างเคียงของยาคุมกำเนิด, เต้านมที่มีขนาดใหญ่ทำให้มีการรั้งกับอวัยวะรอบๆทำให้มีอาการเจ็บ, อาการเจ็บที่เกิดจากอวัยวะรอบๆ (กล้ามเนื้อหน้าอก, กระดูกหรือเอ็นที่หน้าอก) เป็นต้นจากที่เล่ามา ยังไม่สามารถสรุปสาเหตุได้ชัดเจนนะคะ หากเป็นช่วงที่ประจำเดือนจะมา อาจรอดูว่าประจำเดือนมาแล้วอาการเจ็บนี้ดีขึ้นหรือไม่นะคะระหว่างนี้สามารถรับประทานยาพาราเซตามอลบรรเทา หรือยาแก้ปวดต้านการอักเสบ (NSAIDs)บรรเทาอาการดูก่อนได้ค่ะหากอาการเจ็บแย่ลง แนะนำไปพบแพทย์เพื่อตรวจดูอาการและให้การรักษาอย่างเหมาะสมนะคะ